钦定古今图书集成/明伦汇编/氏族典/第232卷 > 杨念如
## 钦定古今图书集成/明伦汇编/氏族典/第232卷 > 杨念如

按《吴县志》，天启六年，缇骑逮吏部员外郎周顺昌于
西察院。念如等执香伏地，呼号不已。旗尉厉声曰：“东
厂逮官，乃容鼠辈置喙。”念如等不胜愤，曰：“东厂何得
逮官？”击杀官旗一人，馀皆负重伤。巡抚毛一鹭奏闻
民变，念如等五人处斩。兵使者张孝监刑，五人曰：“为
周吏部死，死又何恨。”孝流涕斩之。